CELEX: 62008TN0184
Language: hu
Date: 2008-05-12 00:00:00
Title: T-184/08. sz. ügy: 2008. május 12-én benyújtott kereset – Rui Manuel Alves dos Santos kontra Bizottság

15.8.2008   
            
            
               HU
            
            
               Az Európai Unió Hivatalos Lapja
            
            
               C 209/55
            
         2008. május 12-én benyújtott kereset – Rui Manuel Alves dos Santos kontra Bizottság
   (T-184/08. sz. ügy)
   (2008/C 209/99)
   Az eljárás nyelve: portugál
   Felek
   
      Felperes: Rui Manuel Alves dos Santos (Rominha, Alvaiázere, Portugália) (képviselő: A. Marques Fernandes, ügyvéd)
   
      Alperes: Az Európai Közösségek Bizottsága
   A felperes kereseti kérelme
   
               —
            
            
               Az Elsőfokú Bíróság helyezze hatályon kívül az Európai Bizottság 89 0488 P1. sz. ügyben hozott, a felperes részére 2008. március 3-án kézbesített, és ez utóbbit az 5 109 287 PTE-nek megfelelő 25 485,02 EUR (euró) összeg visszafizetésére kötelező határozatát
            
         Jogalapok és fontosabb érvek
   A képzés teljes egészében befejeződött.
   Az auditorok a tényekkel összefüggésben nem álló szempontokat alkalmaztak, és a költségeket – a felperesnek egyáltalán nem felróható okokból – jogosulatlanul kifizetettnek ítélték.
   A végső elszámolásnál valamennyi kiadást jogosnak kellett volna tekinteni, és figyelembe kellett volna venni.
   Az események megtörténtét követő közel húsz évvel később egy ekkora összeg visszatéríttetése nyilvánvaló méltánytalanságot jelent, és sérti az arányosság elvét, valamint az állampolgároknak a joggal és az intézményekkel szemben támasztott jogbiztonság iránti igényét.